**OSNOVNA ŠKOLA „BRAĆA RADIĆ“**

**Miklinovec 6a**

**48000 KOPRIVNICA**

**Obrazloženje Financijskog plana Osnovne škole „Braća Radić“ Koprivnica za 2019.g., sa projekcijama za 2020. i 2021.godinu**

**1. Sažetak djelokruga rada proračunskog korisnika**

Osnovna škola „Braća Radić“ MB: 3009556, OIB: 13567291238 ima predmet poslovanja – djelatnosti: odgoj i osnovno školovanje djece, osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima, organizacija aktivnosti djece u sklopu različitih udruga te učeničkih klubova i društava.

Nastava je organizirana u dvije smjene, prva smjena počinje u 8:00 h i završava u 13:10 h dok druga smjena počinje u 13:15 h i završava u 18:25 h. Nastava, redovna, izborna, dopunska i dodatna izvodi se prema nastavnim planovima i programima koje je donijelo Ministarstvo znanosti, obrazovanja i sporta i Godišnjem planu i programu rada škole.

Matična škola u Koprivnici sagrađena je 1989. godine, u školskoj godini 2018./2019. nastavu polazi 815 učenika u 36 razrednih odjela. Školska zgrada u Starigradu sagrađena je 1954. godine, a nastava je organizirana za 89 učenika u 4 razredna odjela. Zgrada u Bakovčicama je izgrađena 1954. godine. U njoj 8 učenika polazi nastavu u jednom kombiniranom razrednom odjelu. U Matičnoj školi rad se odvija u 25 učionica od koji su 4 specijalizirane. Uz ove učionice nastava se odvija i u školskoj sportskoj dvorani, knjižnici i na sportskom igralištu. Područne škole, na žalost, nemaju sportske dvorane ni odgovarajuća sportska igrališta.

Osnovna škola „Braća Radić“ na početku šk. god. 2018./2019. broji 89 djelatnika, od toga 21 učitelj razredne nastave, 46 učitelja predmetne nastave, 6 stručnih suradnika i 16 ostalih djelatnika, od toga su 4 učiteljice savjetnice, 3 učiteljice mentorice, 1 savjetnica – stručna suradnica (knjižničarka) i 5 voditelja Županijskih stručnih vijeća (matematike, informatike, knjižnice, razredne nastave i engleskog jezika).

**2. Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo stalnim usavršavanjem učitelja, stručnih suradnika i ostalih djelatnika (seminari, stručni skupovi, aktivi) i podizanje nastavnog standarda na višu razinu, poticanjem učenika na izražavanje kreativnosti, talenata i sposobnosti prema interesima, razvijanje navike cijelo životnog učenja, usvajanje zdravih navika preko zdravstvenog odgoja, pozitivnih stavova u odgoju mlade ličnosti kroz građanski odgoj tj. razvoj kompletne mlade osobe s razvijenim samopoštovanjem i poštovanjem drugih.

Financijskim planom sredstva su planirana za provođenje programa 3002 Osnovni program osnovnoškolskog odgoja i obrazovanja, 3003 Dodatni program odgoja i obrazovanja, 3015 Socijalni program i 9000 COP.

**Program 9000 COP**

**AKTIVNOST: 900002 COP OŠ „Braća Radić“**

U okviru aktivnosti COP OŠ „Braća Radić“ vrši se financiranje rashoda za zaposlene i materijalne rashode poslovanja za Matičnu školu u Koprivnici, PŠ Starigrad i PŠ Bakovčica. Plan za 2019. godinu za isplatu plaća, doprinosa i ostalih rashoda za zaposlene preko COP-a je veći za 297.700,00 kn u odnosu na projekcije. Odlukom Vlade RH u 2017.g. povećana je osnovica za obračun plaće sa 5.108,84 kn na 5.421,54 kn te smo u 2018. godini uvidjeli koliko je ukupno povećanje troška za plaće. Dio plana nam se povećao zbog novog troška, a to je Naknada za odgojno obrazovnu odgovornost koja se isplaćuje učiteljima koji provedu s djecom 2 ili više dana na službenom putovanju/terenskoj nastavi. Plan je slijedeći:

* *Rashodi za zaposlene* - sredstva za plaće 8.004.000,00 kn s pripadajućim doprinosima 1.390.000,00 kn, (za 89 djelatnika škole)
* *Ostale rashode za zaposlene* –plan je 350.000,00 kn za jubilarne nagrade (za 10 djelatnika), darovi za djecu do navršenih 15 godina života (63 djece x 500,00 kn), božićnica (89x1.250,00kn), regres (89x1.250,00 kn) pomoći za bolovanje preko 42 dana, pomoći u slučaju smrti, otpremnine (2 djelatnika)
* *Naknade troškova zaposlenima*  za prijevoz djelatnika na posao i s posla: 137.000,00 kn (17 djelatnika koristi međumjesni prijevoz, a 30 mjesni prijevoz)
* *Naknade poslodavca zbog nezapošljavanja osoba s invaliditetom:* plan je 38.000,00 kn (na 88 zaposlenih se računaju 3 osobe x osnovica 3.439,80 kn, pomnožimo sa 30% i to iznosi 3.095,82 kn/1mj

Projekcija plana za 2020. i 2021. godinu su korigirane za 0,5% za godinu minulog rada.

**Program 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA**

**AKTIVNOST: A300202 Decentralizirane funkcije osnovnog školstva – OŠ „Braća Radić“**

Uputom za izradu financijskog plana za razdoblje 2018.-2020., predviđena sredstva za aktivnost *Decentralizirane funkcije osnovnog školstva* za osiguranje minimalnih financijskih standarda iznose 1.765.088,00 kn što je za 41.338,00 kn više u odnosu na projekciju za 2019.godinu. Raspored sredstava po pozicijama napravljen je sukladno realizaciji u posljednje četiri godine. Sredstva će se koristiti za financiranje Naknada troškova zaposlenima u sklopu čega se financiraju **službena putovanja** (Sredstva za dnevnice na službenom putu su namijenjena za odlaske na seminare, stručne skupove te izlete i ekskurzije za 67 obrazovnih djelatnika, 4 stručna suradnika, ravnatelja, tajnicu, voditeljicu računovodstva i računovodstvenu referenticu), **stručno usavršavanje zaposlenika** (sredstva su potrebna za seminare, savjetovanja i simpozije za stručne skupove na kojima prisustvuju učitelji, stručni suradnici, voditeljica računovodstva, računovodstvena referentica, tajnica i ravnatelj – kotizacije su od 200,00 do 1.200,00 kn po seminaru ili stručnom skupu) te **ostale naknade troškova zaposlenima**, a isplaćuje se domarima za loko vožnju. S obzirom da smo u 2018. godini nabavili dostavno vozilo, troškovi loko vožnje će biti znatno manji, jer će domari koristiti dostavno vozilo za obilazak škola te popravke kod njih, za kupnju materija. Za sve ono što neće biti u mogućnosti obaviti dostavnim vozilom, koristit će svoj privatni auto (prijevoz kosilice u Područne škole, kupovinu nekog materijala koji se ne smije prevoziti u dostavnom vozilu za prijevoz hrane).

U sklopu podskupine **rashoda za materijal i energiju** financiraju se troškovi uredskog materijala i ostalih materijalnih rashoda, energije, materijala i dijelova za tekuće i investicijsko održavanje, sitnog inventara i auto guma, službene i radne zaštitne odjeće. Od sitnog inventara i auto guma planiramo nabaviti zimske gume za dostavno vozilo, sušila za ruke u WC-ima, e-tokene, pluto ploče i ostalo za što se ukaže potreba u toku godine. Krajem 2018.godine se procjenjuju znatne uštede energije nakon provedene energetske obnove škole.

Također planiramo financirati **rashode za usluge** kao što su usluge telefona, pošte i prijevoza, usluga prijevoza učenika, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge, računalne usluge te ostale usluge. Od usluga za tekuće i investicijsko održavanje planiramo utrošiti za servisiranje i popravke računalne opreme, uređaja u školskoj kuhinji, servise i popravke kotlovnice, servise vatrogasnih aparata, baždarenje sigurnosnih ventila, ispitivanja kotlovskog postrojenja, hidrantske mreže i radnog okoliša u matičnoj školi i područnim školama za što dobivamo certifikate i uvjerenja o ispravnosti rada uređaja i opreme. Za redovite servise plan iznosi 25.000,00 kn, te dodatnih 20.000,00 kn za hitne intervencije i popravke kao što su popravci projektora, laptopa i hitne intervencije na kotlovnici. U 2018. godini je započela energetska obnova škole te se napravila zamjena preostale vanjske stolarije te postavljanje LED rasvjete, biti će potrebno obaviti dio soboslikarskih radova po izvedenim unutarnjim radovima, a sve prema raspoloživim sredstvima.

Od **ostalih nespomenutih rashoda** poslovanja planiramo financirati premije osiguranja, reprezentaciju, članarine, pristojbe i naknade, te ostale nespomenute rashode poslovanja.

Od **ostalih financijskih rashoda** planiramo financirati eventualne zatezne kamate za neplaćene račune po dospijeću valute.

U podskupini **postrojenja i oprema** planiramo financirati radni stol sa posudbenim pultom te kutnu garnituru i fotelju za školsku knjižnicu, konferencijski stol za zbornicu predmetne nastave, kolica za posluživanje za PŠ Starigrad, prijenosna računala (za učionice glazbenog, TZK i matematike), bijelu ploču za učionicu matematike, projektore za zamjene potrganih kome se ukaže potreba, opremanje namještajem učionice tehničke kulture, opremanje namještajem administrativno-tehničkog osoblja, sprave za tjelesno-zdravstvenu kulturu, perilicu suđa za školsku kuhinju matične škole, 1 hladnjak 540 l za školsku kuhinju MŠ, konvekcijsku peć za školsku kuhinju, stroj za varenje na CO2 i miniwash za pranje dostavnog vozila.

. U projekcijama za 2019. je plan bio za 10.000,00 kn viši od sadašnjeg plana.

Plan za decentralizirana sredstva u 2020. i 2021. jednak je planu za 2019. godinu.

**AKTIVNOST: A300207 KAPITALNI PROJEKT – DODATNA ULAGANJA**

Od kapitalnih ulaganja planiramo 170.000,00 kn za eventualna ulaganja na građevinskim objektima.

Projekcije za 2020. i 2021. godinu su 150.000,00 kn.

**PROGRAM: 3003 DODATNI PROGRAM ODGOJA I OBRAZOVANJA**

**Aktivnost: A300317 Redovna djelatnost osnovnih škola**

Planiramo sredstva u iznosu od 222.200,00 kn koja bi utrošili za dio energije čije troškove neće pokriti sredstva od decentralizacije, zatim zdravstvene usluge za financiranje dodatnog osiguranja za 27 djelatnika škole te prijevoz za osobe na stručnom osposobljavanju (3 osobe x prosječno 250,00 kn mjesečno) koje više ne financira HZZ.

Sredstva za 2020. i 2021. godinu se planiraju u istom iznosu kao i za 2019. godinu.

**Aktivnost: A300302 Škola plivanja**

Program obuke neplivača organizira se na gradskim bazenima Cerine za sve učenike trećih razreda MŠ i područnih škola Starigrad i Bakovčice. Obuka neplivača planira se tijekom drugog polugodišta za ukupno 116 učenika, u procijenjenom iznosu od 36.000,00 kn (116 djece x 285,00 kn po djetetu prijevoz za djecu iz PŠ Starigrad i Bakovčice oko 2.000,00 kn). Program se odvija pod vodstvom stručnih trenera, a cilj je obučiti sve učenike trećih razreda osnovama plivanja.

Sredstva za 2020. se planiraju u iznosu od 39.500,00 kn (za 132 učenika), a za 2020. godinu u iznosu od 38.000,00 kn (za 127 učenika).

**Aktivnost: A300306 Slobodne aktivnosti i školska natjecanja**

**Planirana sredstva: 45.770,00 kn**

Slobodne aktivnosti ili izvannastavne aktivnosti obuhvaćaju različite programske sadržaje koji se odvijaju izvan nastavnih obveza u organizaciji škole u njenim prostorijama. Organiziraju se za učenike od prvog do osmog razreda, a smisao i rad nije samo u pružanju mogućnosti „najsposobnijim“, već u poticajima omogućavanja i stvaranja uvjeta da se što više učenika uključi u razne organizirane oblike u kojima će naći smisao i zadovoljstvo. Sredstva su planirana za isplatu plaća voditeljima aktivnosti za:

* Grupe: Pomladak Crvenog križa-volonterska skupina – 2 sata, Planinarska skupina OŠ „Braća Radić“ – 2 h, Dramska grupa –1 sat, Školski čitateljski klub Lijina gajbica - 1 sat, Francuska igraonica - 1 sat i Francuska radionica – 1 sat, Grupa matematičara sedmih razreda – 2 sata, Ritmička grupa – 1 sat, Dodatna nastava iz geografije- 1 sat – 12 sati x 1.000,00 kn, 10 tjedana u prvom polugodištu i 17 tjedana u 2. polugodištu - plan je u iznosu od 33.000,00 kn
* Nabavu potrošnog/uredskog materijala za obavljanje nekih slobodnih aktivnosti - plan je 1.200,00 kn
* Ostale nespomenute rashode poslovanja u okviru kojih se knjiže troškovi za međuopćinska i županijska natjecanja: sportska natjecanja (rukomet, futsal, atletika, plivanje, kros, košarka) na međuopćinskoj i županijskoj razini, natjecanja u znanju (matematika, hrvatski jezik, engleski jezik, kemija, biologija, fizika, informatika, njemački jezik, crveni križ, LiDraNo, likovni, geografija, povijest, francuski jezik, fizika, Mladi tehničari) također na nivou grada i županije te ostala natjecanja u domovini i izvan nje (Čitanjem do zvijezda, DABAR, Međunarodni likovni natječaj, Europa u školi, Sigurno u prometu, Mathema, Klokan, Euromath, Sferica, Kanižijada - Limačijada...).

Sredstva na toj aktivnosti su planirana u većem iznosu od projekcija, zbog toga što slobodne aktivnosti obuhvaćaju veći broj aktivnosti u odnosu na 2017./2018. godinu. Sredstva za 2020. i 2021.godinu planiramo u istom iznosu kao i za 2019.godinu.

**Aktivnost: A300323 Unapređenje standarda u školama – izvor VLASTITI PRIHODI**

Planirana sredstva planiramo utrošiti za:

* **Plaće za redovan rad, doprinose za zapošljavanje i naknadu za prijevoz** u iznosu od 17.430,00 kn osiguravamo za jednog pomoćnika u nastavi koji se ne financira iz Projekta ODJEK III. Za jedno dijete iz 1. razreda od Agencije za strukovno obrazovanje i obrazovanje odraslih (ASOO) nismo dobili odobrenje za uključenje navedenog učenika u projekt dodjelom pomoćnika u nastavi. Smatrali su da iz dostavljene medicinske dokumentacije, učenik ne pripada ciljnoj skupini Poziva. Stoga je škola uz financijsku pomoć Grada za školsku godinu 2018./2019. u svom planu osigurala sredstva za jednog pomoćnika u nastavi kojeg će 50% financirati škola iz vlastitih prihoda, a 50% Grad iz svojeg proračuna kako nam to dijete ne bi bilo zakinuto za adekvatno obrazovanje. Nadamo se da ćemo u idućoj školskoj godini dobiti odobrenje od ASOO-a za dodjelom pomoćnika koji će se financirati iz projekta ODJEK III.
* **Naknade troškova osobama van radnog odnosa (**Sredstva dobivamo od HZZ-a, a namijenjena su za osobe na stručnom osposobljavanju te osposobljavanju jednog pripravnika). Naša je škola do kraja travnja 2018. dobila dozvolu za zapošljavanje 3 osobe na stručno osposobljavanje. S obzirom da je jedna osoba otišla na porodiljni dopust, nastavit će osposobljavanje od studenog 2018. do svibnja 2019. godine. U 2018.godini nismo uzimali osobe na stručno osposobljavanje, ali nastavljamo dalje u 2019. godini zajedno sa planom uzimanja jednog pripravnika prema novom planu od Ministarstva prijema pripremnika u osnovnoškolske ustanove. Plan za 2019.g. je 28.000,00 kn.
* **Sitan inventar,** prijedlog plana je 1.200,00 kn koje bi utrošili za pluto ploče u razrednoj nastavi od sredstava koje dobijemo kao nagradu od Turističke zajednice za postignute dobre rezultate na natjecanjima
* **Za isplatu dnevnica** za organizatore ŽSV-a (ukoliko će organizirati ŽSV izvan radnog mjesta) i pratitelje učenika za odlaske na završna natjecanja, plan je 4.500,00 kn
* **Ostale nespomenute rashode poslovanja** u okviru kojih planiramo utrošiti na kupnju majica za prvačiće koje će financirati roditelji u iznosu 20.000,00 kn (95,00 kn x 210 učenika), osiguranje učenika u iznosu od 17.500,00 kn (875 učenika x 20,00 kn), 5.000,00 kn za prijevoz zbog odlaska na državna natjecanja (3x1.666,00 kn), 10.000,00 kn za organizacije ŽSV-a (5 ŽSV-a x 2.000,00 kn). U 2018. godini procjenjujemo planirani višak za voditelje ŽSV-a u iznosu od 7.900,00 kn za koji ćemo u Odluci o raspodjeli rezultata utvrditi da se isti može utrošiti samo za tu namjenu.
* **Uredska oprema i namještaj –** planiramo utrošiti na kupnju projektora od donacije Jadranskog osiguranja. Plan je i eventualna kapitalna donacija u iznosu od 10.000,00 kn. Procjenjujemo da ćemo po godišnjem obračunu za 2018.godinu imati višak od ŽSV-a te ćemo u Odluci o raspodjeli rezultata utvrditi da se namjenska sredstva utroše na kupnju prijenosnog računala za ŽSV matematike
* **Dodatna ulaganja na građevinskim objektima – s**redstva koja planiramo ostvariti u 2018.g. od prodaje školskih stanova u iznosu od 2.940,00 kn planiramo na poziciji Dodatna ulaganja na građevinskim objektima. U 2018.godinu je prenesen ukupni višak od iznajmljivanja stanova u iznosu od 80.659,63 kn. Dio će biti utrošen u 2018.g. u iznosu 61.200,00 kn na kupnju garderobnih ormarića razredne nastave te školskih zvona, a sve uz suglasnost Školskog odbora. U 2018. godini smo ostvarili prihod od prodaje dijela zemljišta MŠ u iznosu od 176.100,00 kn, a dio je potrošen na kupnju dostavnog vozila u iznosu od 89.106,50 kn. Ostatak se prenosi kao višak od nefinancijske imovine zajedno sa prihodom od prodaje stanova. Prihod je planiran na poziciji rashoda za Dodatna ulaganja na građevinskim objektima.

Plan za 2019.g. je veći u odnosu na projekcije, najvećim dijelom što se u 2018.godini ostvario prihod od prodaje zemljišta, a čiji neutrošeni dio se prenosi kao višak u 2019. godinu. Plan za 2020. godinu je 109.040,00 kn, a 2021.godinu 111.980,00 kn.

**Aktivnost: A300330 Mentorstvo**

U ovoj aktivnosti je plan od 5.186,00 kn za isplatu plaće mentorima (4 mentora x 1.296,50 kn). Još uvijek nam nisu isplaćena sredstva za 4 mentora pa planiramo njihovu isplatu u 2019. godini. Sredstva za 2020. i 2021. godinu se planiraju u istom iznosu kao i za 2019. godinu.

**Aktivnost: A300332 EU projekti**

Sredstva su planirana za eventualne odlaske učitelja na službena putovanja i stručna usavršavanja u sklopu EU projekata u iznosu od 20.000,00 kn. Sredstva za 2020. i 2021. godinu se planiraju u iznosu od 20.000,00 kn.

**Aktivnosti: A300339 ODJEK III-OŠ „BRAĆA RADIĆ“ 2018./2019.**

U sklopu ove aktivnosti je plan od 193.700,00 kn do kraja lipnja 2019.godine. Pomoćnici se financiraju iz tri izvora, gradska sredstva 15% troška – plan je 29.055,00 kn, sredstva EU 72% - plan je 139.464,00 kn i sredstva nacionalnog sufinanciranja 13% - plan je 25.181,00 kn. Plaće su izračunate za 119 radnih dana za 5 + 1 pomoćnik u nastavi kojeg ćemo dodatni zaposliti jer se za njega više ne obavlja nastava u kući, već učenik ponovo polazi nastavu. Izračun se temelji na bruto iznosu od 40,78 kn po satu i broju tjednog zaduženja za pojedinog pomoćnika (4 pomoćnika imaju zaduženje od 32 sata tjedno, a dvoje po 25 sati tjedno). Osim za plaće, sredstva su planirana za službena putovanja (kao pratnja djeci), naknade za prijevoz, stručno usavršavanje, uredski materijal, usluge promidžbe, zdravstvene usluge i reprezentaciju.

S obzirom da je predviđeno trajanje projekta do kraja lipnja 2021. godine, a svaka školska godina se vodi po novoj aktivnosti radi lakšeg praćenja troškova, u ovoj aktivnosti nema plana za 2020. i 2021. godinu.

**Aktivnosti: A300340 ODJEK III-OŠ „BRAĆA RADIĆ“ 2019./2020.**

U sklopu ove aktivnosti je plan od 151.800,00 kn od rujna do prosinca 2019.godine. Plan za gradska sredstva 15% troška je 22.770,00 kn, sredstva EU 72% - plan je 109.296,00 kn i sredstva nacionalnog sufinanciranja 13% - plan je 19.734,00 kn. Plaće su izračunate za 87 radnih dana za 6 pomoćnika u nastavi. Izračun se temelji na bruto iznosu od 40,78 kn po satu i broju tjednog zaduženja za pojedinog pomoćnika (4 pomoćnika imaju zaduženje od 32 sata tjedno, a dvoje po 25 sati tjedno). Osim za plaće, sredstva su planirana za službena putovanja (kao pratnja djeci), naknade za prijevoz, stručno usavršavanje, uredski materijal, usluge promidžbe, zdravstvene usluge i reprezentaciju.

Sredstva za 2020. godinu (od siječnja do lipnja) se planiraju u iznosu od 193.700,00 kn.

**Aktivnosti: A300341 ODJEK III-OŠ „BRAĆA RADIĆ“ 2020./2021.**

U sklopu ove aktivnosti koja se odnosi na školsku godinu 2020. i 2021., nema plana u 2019., već je plan za 2020. godinu (od rujna do prosinca) u iznosu od 151.800,00 kn. Plan za gradska sredstva 15% troška je 22.770,00 kn, sredstva EU 72% - plan je 109.296,00 kn i sredstva nacionalnog sufinanciranja 13% - plan je 19.734,00 kn. Plaće su izračunate za 87 radnih dana za 6 pomoćnika u nastavi. Izračun se temelji na bruto iznosu od 40,78 kn po satu i broju tjednog zaduženja za pojedinog pomoćnika (4 pomoćnika imaju zaduženje od 32 sata tjedno, a dvoje po 25 sati tjedno). Osim za plaće, sredstva su planirana za službena putovanja (kao pratnja djeci), naknade za prijevoz, stručno usavršavanje, uredski materijal, usluge promidžbe, zdravstvene usluge i reprezentaciju.

Sredstva za 2021. godinu (od siječnja do lipnja) se planiraju u iznosu od 193.700,00 kn.

**PROGRAM: 3003 SOCIJALNI PROGRAM**

**Aktivnost: A301504 pomoć za podmirenje troškova prehrane učenika osnovnih škola**

U ovoj aktivnosti je povećanje sredstava za 146.500,00 kn na ukupno 861.500,00 kn zbog porasta broja djece koja se hrane u školskoj kuhinji. U školskoj godini 2018./2019. počela su se hraniti djeca iz Područnih škola Starigrad i Bakovčice, što je porast za oko 90-oro djece. U mjesecu rujnu hranilo se 730 uč. x 6,00 kn x 175 dana što znači da opravdava plan od 766.500,00 kn za školsku kuhinju. Plan je da se od uplata roditelja financira 666.500,00 kn, a od subvencije Grada 100.000,00 kn. Shema voća/mlijeka se planira u istom iznosu kao i u projekcijama – 65.000,00 kn.

Sredstva za 2020. i 2021. godinu se planiraju u istom iznosu kao i za 2019. godinu.

**3. Zakonske i druge podloge na kojima se zasnivaju programi:**

* Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/2018), Zakon o ustanovama (NN 76/93, 29/97, 47/99, 35/08), Zakon o proračunu (NN 87/08, 136/12 i 15/15).
* Pravilnik o proračunskim klasifikacijama (NN broj 26/10, 120/13), Pravilnik o proračunskom računovodstvu i računskom planu (NN broj 124/14, 115/15, 87/16 i 3/18.)
* Pravilnik o provedbi Školske sheme (NN broj 50/17, 102/17, 69/2018.)
* Upute za izradu Prijedloga financijskog plana za razdoblje 2019.-2021. godine Grada Koprivnice od 12. listopada 2018. KLASA: 400-06/18-01/0014, URBROJ: 2137/01-06/5-18-10
* Dodatak Uputama proračunskim korisnicima za planiranje Proračuna za 2019. godinu i Projekcija za 2020. i 2021. Godinu od 15. Listopada 2018. KLASA: 400-06/18-01/0014, URBROJ: 2137/01-05-01/1-18-3
* Godišnji plan i program rada škole za školsku godinu 2018./2019.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2018./2019.

**4. Usklađenost ciljeva, strategije i programa s dokumentima dugoročnog razvoja**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole. Škola donosi Godišnji plan i program i Školski kurikulum, prema planu koje je donijelo Ministarstvo znanosti, obrazovanja i sporta. Strateške planove donosi Ministarstvo i Grad Koprivnica. Ishodište i pokazatelji na čemu se zasniva izračun potrebnih sredstava je Odluka Grada Koprivnice o mjerilima za financiranje decentraliziranih funkcija i Državni pedagoški standard osnovnoškolskog sustava odgoja i obrazovanja čiji temelji se nalaze u Zakonu o odgoju i obrazovanju u osnovnoj i srednjoj školi. Državni pedagoški standard opisuje mjerila za prostor i opremu u osnovnoj školi. Svi naši planovi temeljeni su na tome, a naravno da naši planovi „ovise“ o mogućnosti financiranja našeg osnivača.

Sva materijalna sredstva koja se nastoje osigurati i utrošiti tijekom 2019.g. imaju za zadaću postizanje napretka rada Škole te odgajanje i pripremanje mladih ljudi za odgovoran i uspješan život. Kontinuiran uspjeh naših učenika dokaz je opravdanosti ulaganja u sustav odgoja i obrazovanja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2018.)** | **Ciljana vrijednost**  **(2019.)** | **Ciljana vrijednost (2020.)** |
| Povećanje broja školskih projekata/priredbi/manifestacija | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 57 | škola | 58 | 59 | 60 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2018.)** | **Ciljana vrijednost**  **(2019.)** | **Ciljana vrijednost (2020.)** |
| Povećanje broja učenika koji su uključeni u različite školske projekte/  priredbe/manifestacije | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 913 | škola | 1109 | 1250 | 1400 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2018.)** | **Ciljana vrijednost**  **(2019.)** | **Ciljana vrijednost (2020.)** |
| Povećanje broja osvojenih mjesta (prva tri) na županijskim/ državnim natjecanjima  -županijsko  -poluzavršno  -državno  -međunarodno | Učenike se potiče na izražavanje kreativnosti, talenata i sposobnosti kroz ovakve aktivnosti | Broj učenika plasiranih na županijska, poluzavršna, državna i međunarodna natjecanja | 133  50  1  6 | škola | 140  55  3  8 | 145  60  4  9 | 146  60  5  10 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2018.)** | **Ciljana vrijednost**  **(2019.)** | **Ciljana vrijednost (2020.)** |
| Dodatna nastava | Radi učenika koji u nastavnom predmetu ostvaruju natprosječne rezultate | Broj učenika koji polaze dodatnu nastavu | 300 | škola | 315 | 317 | 319 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2018.)** | **Ciljana vrijednost**  **(2019.)** | **Ciljana vrijednost (2020.)** |
| Škola plivanja | Osposobljavanje učenika neplivača | Broj učenika polaznika | 100 | škola | 105 | 110 | 115 |

**5.** **Ishodište i pokazatelji na kojima se zasnivaju izračuni i procjene potrebnih sredstava za provođenje programa**

**Planiramo slijedeće:**

* Iz državnog proračuna (Ministarstva znanosti i obrazovanja) za plaće planiramo ostvariti prihod u iznosu od 9.977.000,00 kn, u 2020. godini 10.026.885,00 kn i 2021. godini 10.077.010,00 kn
* Iz državnog proračuna za rashode poslovanja planiramo ostvariti prihod u iznosu od 1.598.526,00 kn, a u 2020. i 2021.g. isti iznos
* Iz nadležnog proračuna za financiranje rashoda za nabavu nefinancijske ostvariti prihod u iznosu od 336.562,00 kn, u 2020.g. i 2021.g. 316.562,00 kn
* Iz gradskih sredstava ostvariti prihod u iznosu od 468.055,00 kn, u 2020.g. prihod od 454.125,00 kn, a u 2021.g. prihod od 429.855,00 kn
* Iz pomoći proračunskim korisnicima koji im nije nadležan ostvariti iznos od 32.686,00 kn, a u 2020. i 2021. isti iznos
* Iz tekuće pomoći od izvanproračunskih korisnika – HZZ ostvariti iznos od 28.000,00 kn, a u 2020. i 2021. isti iznos
* Iz prihoda po posebnim propisima prihodovati iznos od 704.000,00 kn, a u 2019. i 2020. g. isti iznos
* Iz tekućih donacija (od nagrade Turističke zajednice) planiramo ostvariti prihod u iznosu od 1.200,00 kn, a u 2020. i 2021.g. isti iznos
* Iz kapitalnih donacija od Jadranskog osiguranja i ostalih eventualnih kapitalnih donacija planiramo prihod od 13.600,00 kn, a u 2020. i 2021.g. isti iznos
* Iz tekuće pomoći temeljem prijenosa EU sredstva ostvariti prihode u iznosu od 20.000,00 kn, a za 2020. te 2021. godinu isti iznos
* Od vlastitih prihoda za iznajmljivanje stanova, prostora za samoposlužne aparate te Unijepapira ostvariti prihod u iznosu od 18.430,00 kn, a isti iznos i za 2020. i 2021.g.
* Od vlastitih prihoda od prodaje stanova ostvariti u iznosu od 2.940,00 kn, a u 2020. i 2021.godini isti iznos
* Iz tekućih prijenosa između proračunskih korisnika istog proračuna temeljem prijenosa EU sredstava ostvariti prihod u iznosu od248.760,00 kn, u 2020. isti iznos, a u 2021.godini 139.464,00 kn
* Iz tekućih prijenosa između proračunskih korisnika istog proračuna ostvariti prihod u iznosu od 109.915,00 kn, u 2020.godini isti iznos, a u 2021. godini 90.181,00 kn
* Višak prihoda od nefinancijske imovine (vlastiti prihod od školske kuhinje) za nabavu konvekcijske peći za školsku kuhinju u iznosu od 30.000,00 kn, a u 2020. i 2021. godini 0 kn.
* Višak prihoda od nefinancijske imovine od prodaje stanova na kojima postoji stanarsko pravo i od prodaje zemljišta u ukupnom iznosu od 103.160,00 kn, u 2020. godini 106.100,00 kn, a u 2021. godini 109.040,00 kn
* Višak prihoda od nenadležnog proračuna od ŽSV-a 11.400,00 kn, a u 2020. i 2021. godini 8.000,00 kn
* Višak prihoda od HZZ -a za osobe na stručnom osposobljavanju i pripravnika
* Manjak prihoda preneseni iz 2018. u 2019. u iznosu od 112.650,00 kn (od decentralizacije i gradskog proračuna za račune iz 2018.g., a plaćene u 2019. tzv. metodološki manjak)
* Manjak prihoda za pomoćnike u nastavi i shemu voća/mlijeka iz izvora nacionalnog sufinanciranja u iznosu od 14.030,00 kn
* Manjak prihoda za pomoćnike u nastavi iz izvora Tekuće pomoći iz državnog proračuna – EU sredstva – GRAD u iznosu od 22.320,00 kn

***Prihodima iz državnog proračuna predviđeno je financiranje iz COP-a:***

* Rashoda za zaposlene (plaća i doprinosa), ostalih rashoda za zaposlene (jubilarne nagrade, dar djeci do navršenih 15.g., božićnica, regres i ostale naknade), naknade troškova zaposlenima (za mjesni i međumjesni prijevoz), naknada poslodavca zbog nezapošljavanja osoba s invaliditetom i naknada za povećanu odgojno obrazovnu odgovornost

***Prihodima iz državnog proračuna za osiguranje minimalnog financijskog standarda predviđeno je financiranje:***

* Materijalnih rashoda u iznosu od 1.598.526,00 kn
* Rashoda za nabavu strojeva i opreme u iznosu od 166.562,00 kn
* Dodatnih ulaganja na građevinskim objektima na MŠ u iznosu od 170.000,00 kn

***Prihodima iz gradskih sredstava predviđeno je financiranje*** škole plivanja (36.000,00 kn), školske kuhinje (100.000,00 kn), zdravstvene usluge (20.200,00 kn), dio energije (200.000,00 kn), slobodne aktivnosti i školska natjecanja (40.600,00 kn), prijevoz za osobe na stručnom usavršavanju (2.000,00 kn), pomoćnici u nastavi koji se financiraju iz Projekta (15% troškova – 51.825,00), jedan pomoćnik u nastavi za kojeg nisu odobrena sredstva iz Projekta (50% troška – 17.430,00)

***Prihodima iz pomoći proračunskim korisnicima koji im nije nadležan predviđeno je financiranje:***

županijskih natjecanja (10.000,00 kn), državnih natjecanja (7.500,00 kn), rada županijskih stručnih vijeća (10.000,00 kn za 5 voditelja ŽSV-a), mentorstvo (5.186,00 kn za 4 mentora)

***Prihodima iz tekuće pomoći od izvanproračunskih korisnika* – *HZZ*** predviđeno je financiranje osobe na stručnom usavršavanju i jednog pripravnika

***Prihodima po posebnim propisima predviđeno je financiranje*** školske kuhinje od uplata roditelja (666.500,00 kn), plaćanja osiguranja za učenike i majica za prvoškolce (37.500,00) također od uplata roditelja

***Prihodima iz tekućih donacija*** ***(od nagrade Turističke zajednice) predviđeno je financiranje***: sitnog inventara (pomagala za razrednu nastavu)

***Prihodima iz kapitalnih donacija*** planiramo je financiranje:rashoda za nabavu projektora za predmetnu nastavu 3.600,00 kn i eventualne kapitalne donacije od fizičkih osoba, neprofitnih organizacija ili trgovačkih društava

***Prihodima iz tekuće pomoći temeljem prijenosa EU sredstava*** predviđeno je financiranje materijalnih rashoda za EU projekte u iznosu od 20.000,00 kn

***Iz vlastitih prihoda (ostvarenih od iznajmljivanja stanova, prostora za samoposlužne aparate i skupljenog papira)*** predviđeno je financiranje pomoćnika u nastavi za kojeg nisu odobrena sredstva iz Projekta u iznosu od 17.430,00 kn i električne energije za stan na Trgu Eugena Kumičića koji je po Ugovoru o zakupu stana iznajmljen kolegici Ljubici Levak

***Iz vlastitih prihoda od prodaje stanova predviđeno je financiranje*** pozicije dodatnih ulaganja u građevinske objekte koje se ne planira trošiti u 2019. godini

***Prihodima iz tekućih prijenosa između proračunskih korisnika istog proračuna temeljem prijenosa EU sredstava*** predviđamo financiranje plaća i drugih materijalnih rashoda pomoćnika u nastavi iz projekta ODJEK III – 72 % od ukupnog troška 248.760,00 kn

***Prihodima iz tekućih prijenosa proračunskih korisnika istog proračuna*** predviđamo financiranjeplaća i drugih materijalnih rashoda pomoćnika u nastavi iz projekta ODJEK III – 13 % od ukupnog troška u iznosu od 44.915,00 kn i shemu voća/mlijeka u iznosu od 65.000,00 kn

***Procjenjujemo da će po Godišnjem obračunu ostati viškovi te iz prenesenih viškova iz 2018. u 2019. po donošenju Odluke o raspodjeli rezultata u 2018.godini, predlažemo financiranje:***

* rada ŽSV-a (11.400,00 kn), dodatna ulaganja na građevinskim objektima (103.160,00 kn), osobe na stručnom usavršavanju i pripravnika (3.300,00 kn), kupnju konvekc. peći iz viška prihoda po posebnim propisima od školske kuhinje 30.000,00 kn

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini :**

Školsku godinu 2017./2018. uspješno su završili svi učenici škole. Škola je bila domaćin Županijskih natjecanja iz engleskog jezika i informatike za što je Županija osigurala potrebna materijalna sredstva u iznosu od 8.239,88 kn.

U školi su organizirani aktivi predmetne nastave i aktiv učitelja razredne nastave. Učitelji redovito uspoređuju mjesečne planove, dogovaraju korelacije, organiziraju izvanučioničku nastavu, izlete i ekskurzije te izmjenjuju iskustva i znanja. Na aktivu učitelja razredne nastave logopedinja je održala jedno predavanje te jedno na Učiteljskom vijeću, dok je psihologinja održala predavanje na aktivu učitelja razredne nastave.

Učitelji su prisustvovali stručnim skupovima u organizaciji MZO-a unutar naše županije, na međužupanijskim stručnim vijećima, a dio njih i na državnim skupovima (psihologinja, knjižničarka, učiteljice matematike, učiteljice razredne nastave, učiteljice informatike, učiteljica francuskog jezika, učiteljica njemačkog jezika, učiteljice hrvatskog jezika, učiteljica povijesti i geografije) uz obavezu prenošenja novih saznanja ostalim učiteljima na Učiteljskom vijeću.

U organizaciji škole održano je jedno međužupanijsko stručno vijeće engleskog jezika, jedno međužupanijsko stručno vijeće knjižničara te jedno međužupanijsko stručno vijeće matematike.

U sklopu projekta „Znanje kao dar“ tim od 7 učitelja i stručnih suradnika prošao je stručnu edukaciju od 35 sati, a svi članovi UV-a su imali predavanje od dva sata. Provedena je i jednosatna edukacija svih članova UV-a u sklopu projekta „Volimo volontiranje“.

Troje učitelja koji sudjeluju u projektu „Robotech“ ostvarilo je 230 sati edukacije kako bi se pripremili za mentorski rad s učenicima.

Za učenike iz udaljenijih dijelova grada organiziran je prijevoz na nastavu autobusima. Tijekom školske godine prevozilo se 413 učenika naše škole. Pri odlasku iz škole, ovisno o broju sati, učenici se prevoze poslije 5. i 6. nastavnog sata pa jedan dio učenika čeka prijevoz oko 45 minuta unutar prostora škole uz prisutnost dežurnih učitelja.

Posebna briga pridaje se prehrani učenika u školskoj kuhinji. Prehrana je u školskoj godini 2017./2018. organizirana za učenike u Matičnoj školi. Tijekom godine prosječno je školsku kuhinju polazilo 606 učenika. Za učenike PŠ Starigrad i PŠ Bakovčica kroz školsku godinu 2017./2018. još uvijek nismo bili u mogućnosti organizirati školsku prehranu, ali je u 2018. godini realiziran plan prostornog preuređenja dijela škole PŠ Starigrad u blagovaonu čiji je ukupni trošak iznosio 163.252,38 kn. Za opremanje blagovaone sa uređajima (hladnjak i ugradbena ploča za prigrijavanje toplih napitaka) te sitnim inventarom (tanjuri, pribor za jelo, zdjelice za salatu, tacne, hvataljke i grabilice, kante za otpad, kutije za escajg, kutije za prijevoz kruha) dodatno je utrošeno 25.761,23 kn. To znači da je ukupni trošak za blagovaonu u PŠ Starigrad iznosio 189.013,61 kn. U PŠ Bakovčice nema blagovaone, ali je pregrađen dio škole u kojem se djeca hrane, a gotove obroke dobivaju u stiropornim i plastičnim posudicama. U Područnim školama Starigrad i Bakovčice od početka školske godine 2018./2019. djeca dobivaju tople obroke. Kupnjom dostavnog vozila, koje smo financirali sa prihodom od prodaje dijela zemljišta Matične škole, domari su zaduženi za prijevoz hrane u Područne škole u jutarnjoj i podnevnoj smjeni osim u PŠ Bakovčice gdje je prijevoz hrane samo u jutarnjoj smjeni. Naš cilj, da djeca u Područnim školama dobivaju iste obroke kao i djeca iz Matične škole, u potpunosti je ispunjen na zadovoljstvo Škole, Osnivača i samih roditelja te djece.

Važno je napomenuti da je škola u projektu Sheme voća i mlijeka čiji projekat ima za cilj povećanje unosa svježeg voća i povrća te mlijeka i mliječnih proizvoda, smanjenje unosa hrane s visokim sadržajem masti, šećera i soli u svakodnevnoj prehrani učenika, podizanje razine znanja o važnosti zdrave prehrane i nutritivnim vrijednostima svježeg voća i povrća te mlijeka i mliječnih proizvoda te edukaciju učenika u cilju smanjenja otpada od hrane.

Velika briga vodi se o zdravstvenoj zaštiti učenika. Redovito se obavljaju liječnički pregledi, kao i cijepljenja prema programu obveznog cijepljenja. Na zahtjev i prema situaciji obavlja se pregled za utvrđivanje zdravstvenog stanja i sposobnosti učenika za nastavu tjelesne i zdravstvene kulture, pregledi učenika prije školskih sportskih natjecanja, prelazak u druge škole, škola plivanja i ostalo. Preko zdravstvenog odgoja radi se izbor tema sukladno uputama i preporukama Ministarstva zdravlja i Ministarstva znanosti, obrazovanja i športa za tekuću školsku godinu (zdrava prehrana, profesionalna orijentacija, reproduktivno zdravlje mladih). Tijekom godine ostvarivat će se i suradnja sa Centrom socijalne skrbi i drugim ustanovama radi pomoći učenicima u stanju potrebe za socijalnom zaštitom (rješavanje socijalnih problema) uključujući i zaštitu prava učenika, posebice zaštitu od zlostavljanja, zanemarivanja i obiteljskog nasilja.

Na temelju poziva financiranog iz Operativnog programa Učinkoviti ljudski potencijali Europskog socijalnog fonda, kojeg je odobrilo Ministarstvo znanosti i obrazovanja putem Otvorenog poziva na dostavu projektnih prijedloga UP.03.2.1.03. „Osiguranje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III“ te provedenog javnog natječaja i odabira kandidata, Osnovna škola „ Braća Radić“ Koprivnica dobila je šest (5) pomoćnika u nastavi koji će pomagati učenicima s teškoćama u odgojno-obrazovnom procesu. Cilj projekta je osigurati dodatnu profesionalnu potporu uključivanju učenika s teškoćama u razvoju u osnovnoškolskim odgojno obrazovnim ustanovama kako bi im se u nastavi osigurala bolja obrazovna postignuća, uspješnija socijalizacija i emocionalno funkcioniranje.

U skladu s Temeljnim kolektivnim ugovorom, svi zaposlenici do 50 godina starosti svake (3) godine, a zaposlenici iznad 50 godina starosti svake dvije (2) godine imaju pravo na sistematski pregled u vrijednosti od 500,00 kuna sukladno odredbama Kolektivnog ugovora za zaposlenike u osnovnoškolskim ustanovama. Ovisno o procjeni opasnosti, za radno mjesto domar-rukovatelj centralnog grijanja, mora obaviti dodatni zdravstveni pregled na Medicini rada. Kuharice obavezno najmanje 2 puta godišnje odlaze na zdravstveni/sanitarni pregled u Zavod za javno zdravstvo, a svake četiri godine pohađaju tečaj za stjecanje osnovnog znanja o zdravstvenoj ispravnosti namirnica i osobnoj higijeni osoba koje rade u proizvodnji namirnica. S obzirom da smo ove godine osposobili rad blagovaone u PŠ Starigrad i da domari prevoze hranu u područne škole, obavili su tečaj osnovnog znanja za higijenski minimum. Kuharica koja radi u Područnoj školi Starigrad također mora obavljati zdravstvene/sanitarne preglede prema planu.

**Izvannastavne i izvanškolske aktivnosti**

Učenici naše škole bili su vrlo uspješni na brojnim natjecanjima i natječajima te su polazili brojne izvannastavne i izvanškolske aktivnosti koje su pridonijele tom uspjehu. Dio izvannastavnih aktivnosti financiran je i od strane Grada Koprivnice. Na temelju interesa učenika i mogućnosti organizacije rada i u ovoj školskoj godini organiziran je niz izvannastavnih aktivnosti.

*Izvannastavne i izvanškolske aktivnosti 1.-4. razreda*

|  |  |  |  |
| --- | --- | --- | --- |
| **IZVANNASTAVNE AKTIVNOSTI** | | | |
| Likovna skupina | 25 | Recitatorska grupa | 15 |
| Pričaonica | 11 | Recitatorska skupina | 18 |
| Dramska skupina | 22 | Zbor nižeg uzrasta | 22 |
| Recitatorska grupa | 11 | Plesna skupina | 24 |
| Likovna stvaraonica | 9 | Univerzalna sportska škola | 20 |
| Plesna grupa | 28 | Veseli Nijemci | 30 |
| Romska plesna grupa |  | Francuska igraonica | 7 |
| Likovno-kreativna radionica | 13 | Pjevački zbor ml.uzrasta | 35 |
| Eko skupina | 9 | Biblijska grupa | 8 |
| Uradi sam | 14 | Robotech | 7 |
| Plesna skupina | 10 | Sportska grupa | 11 |
| Dramska grupa | 14 | Klub prijatelja prirode | 8 |
| **IZVANŠKOLSKE AKTIVNOSTI** | | | |
| Rukomet | 25 | Mažoretkinje | 4 |
| Tenis | 9 | Terapijsko jahanje | 1 |
| Glazbena škola | 15 | Robotika | 2 |
| Vatrogasci | 39 | Izviđači | 2 |
| Ples (plesni klub Ritam, Jump, plesna škola) | 47 | Likovna radionica | 1 |
| Strani jezik (engleski, njemački) | 21 | Motocross | 1 |
| Ronjenje | 8 | Dramska skupina Ludens teatra | 1 |
| Plivanje | 24 | Gimnastika | 1 |
| Crkveni zbor | 7 | Sportsko penjanje | 1 |
| Nogomet | 40 | Likovni klub "Paleta" | 4 |
| Atletika | 9 | Škola informatike | 1 |
| Hrvanje | 16 | Aloha | 4 |
| Folklor | 4 | Mažoretkinje | 4 |
| Stolni tenis | 3 | Terapijsko jahanje | 1 |
| Boks | 1 | Robotika | 2 |
| Košarka | 6 | Izviđači | 2 |
| Karate | 5 | Likovna radionica | 1 |

*Izvannastavne i izvanškolske aktivnosti 5.-8. razreda*

|  |  |  |  |
| --- | --- | --- | --- |
| **IZVANNASTAVNE AKTIVNOSTI** | | | |
| Filmska skupina | 8 | Ritmička skupina | 6 |
| Dramska skupina | 10 | Košarka | ? |
| Literarna grupa | 2 | Nogomet | ? |
| Čitateljski klub | 4 | Eko skupina | ? |
| Prva pomoć | 6 | Informatička grupa | 19 |
| Povijesna grupa | 1 | Tehnička grupa | 14 |
| Duhovno-glazbena skupina | 2 | Geo grupa | 3 |
| Vjeronaučna grupa | 5 | Romska plesna skupina | 2 |
| Vjeronaučna skupina | 2 | Grupa matematičara | ? |
| Karitativna skupina | 9 | Univerzalna sportska škola | 18 |
| Zbor višeg uzrasta | 22 | Vršnjaci pomagači | 56 |
| Instrumentalna skupina | 5 | 5+ | 17 |
| Likovna skupina | 5 | Plesna skupina | 10 |
| Atletika m+ž | 3 |  |  |
| **IZVANŠKOLSKE AKTIVNOSTI** | | | |
| Centar izvrsnosti | 12 | Likovni klub | 7 |
| Boks | 3 | Engleski jezik | 4 |
| Vatrogasci | 36 | Tenis | 3 |
| Rukomet | 25 | Kulturno-umjetnički centar Koprivnica | 1 |
| Košarka | 6 | Planinarenje | 2 |
| Glazbena škola | 25 | Ludens Teatar | 3 |
| Nogomet | 36 | Hrvanje | 8 |
| Triatlon klub Zrinski | 1 | Ribolov | 3 |
| Programiranje | 1 | Ministranti | 4 |
| Karate | 1 | Izviđači | 3 |
| Ples (Plesni klub Jump, Sweet Beat, plesna škola...) | 19 | Stolni tenis | 2 |
| Atletika | 9 | Odbojka | 3 |
| Plivanje | 16 | Šah | 1 |
| Ronjenje | 7 | BBoying ples | 1 |
| Crkveni zbor | 4 | Digitalna akademija | 1 |
| Badminton | 3 | Robotika TC | 1 |
| Folklor | 3 | Jin Jitsu | 1 |

**Realizacija plana izvanučioničke nastave**

Izvanučionička nastava je oblik nastave koji podrazumijeva realizaciju planiranih programskih sadržaja izvan škole. Cilj izvanučioničke nastave je učenje otkrivanjem u neposrednoj životnoj stvarnosti, u kojemu se učenici susreću s prirodnom i kulturnom okolinom, ljudima koji u njoj žive i koji su utjecali na okolinu. Rad izvan škole potiče radost otkrivanja, istraživanja i stvaranja, pogodan je za timski rad, te utječe na stvaranje kvalitetnih odnosa unutar odgojno – obrazovne skupine.

U školskoj godini 2017./2018. škola je uspješno provodila izlete, ekskurzije i terensku nastavu u skladu s važećim pravilnicima. Učenici četvrtih razreda uspješno su realizirali Školu u prirodi dok su učenici sedmih razreda uspješno proveli višednevnu ekskurziju. Terenska nastava i izleti organizirani su za sve razredne odjele.

**Kulturna i javna djelatnost škole**

*Provedene aktivnosti:* Svjetski dan prve pomoći, Europski tjedan kretanja, Europski dan jezika, Dan koprivničkih branitelja, Tjedan cjeloživotnog učenja, Europski tjedan programiranja, Dani kruha i zahvalnosti za plodove zemlje, Mjesec hrvatske knjige, Galovićeva jesen, Dan grada Koprivnice, Međunarodni dan poezije, Mjesec frankofonije, Svjetski dan plesa, Dan vodenihn staništa, Tjedan crvenog križa

**Ostala obilježena događanja u školi:**

*Provedene aktivnosti:* Renesansni festival, Predavanje o mineralima i rudama te reljef Europe i izložba minerala, Sa zebrom sigurno u školu, Euromath u Bukureštu, Predavanje o mjesecu, Međunarodni ispit iz fransuskog jezika DELF, Krimi tjedan, Jezični ispit Goethe Instituta Fit in Deutsch, Mathema, Veliko srce koprivničkog djeteta, Mali volonteri velikog srca, Vuzmena košarica 2b i 4c razreda -27

**Realizirani projekti:**

***Projekti na razini škole:*** Čitamo mi, u obitelji svi, Koprivnica čita u bolnici, Čitanjem do zvijezda, Olimpijada čitanja 2017., Male kreativne socijalizacijske skupine, Škole za Afriku, Integracija romske djece u školsku sredinu, Škola za pet plus, Vršnjaci pomagači, Čitanje ne poznaje granice/Branje ne pozna meja, Noć matematike, Znanje kao dar, Robo Tech, Volimo volontiranje, Plesom do zdravlja i kulture za djecu predmetne i razredne nastave, Zubna putovnica, Projekt Odjek III, Školski čitateljski klub Lijina Gajbica,

***Projekti na razini razrednih odjela****:* Kućni ljubimac/domaća životinja, Zanimanja, Vodni agent, Sličice iz prošlosti zavičaja, Pronađi moj glas, Odgovorni građanin, Mjerenje opsega zemlje, Makni se, ljut sam, Zdravlje, Let's move, Pružam ti ruku, Najljepši školski vrtovi

***Zaključak:***

Vizija škole je prepoznati i podržati potencijal svakog učenika i osigurati pozitivno ozračje za razvijanje temeljnih ljudskih vrijednosti.

Misija škole je pružati učenicima priliku za različite vrste učenja u skladu s njihovim sposobnostima i interesima, stvarati okruženje za prihvaćanje različitosti i razvijanje tolerancije te osnaživati suradničke i suodgovorne odnose između učenika, učitelja i roditelja te Škole i zajednice.

Koprivnica, 10.12.2018.

Sastavila: Ravnatelj:

Andreja Eršetić, Krešo Grgac, prof.

voditeljica računovodstva